
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru  ratificarea Acordului de împrumut (Proiect privind controlul integrat al poluării cu nutrienţi) între România şi Banca Internaţională pentru Reconstrucţie şi Dezvoltare şi a Acordului de asistenţă financiară nerambursabilă acordată din Fondul Global de Mediu (Proiect privind controlul integrat al poluării cu nutrienţi)  între România şi Banca Internaţională pentru Reconstrucţie şi Dezvoltare, semnate la Bucureşti la 28 decembrie 2007, cu care comisia noastră a fost sesizată în fond cu adresa Biroului Permanent nr. PLx. 353  din 17 iunie 2008.
	PREŞEDINTE,

Aurel Gubandru

RAPORT

asupra proiectului de Lege pentru  ratificarea Acordului de împrumut 
(Proiect privind controlul integrat al poluării cu nutrienţi) între România 
şi Banca Internaţională pentru Reconstrucţie şi Dezvoltare şi a Acordului de asistenţă financiară nerambursabilă acordată din Fondul Global de Mediu 
(Proiect privind controlul integrat al poluării cu nutrienţi)  între România şi Banca Internaţională pentru Reconstrucţie şi Dezvoltare, semnate la Bucureşti
 la 28 decembrie 2007
Cu adresa nr.PL.x 353 din 17 iunie 2008, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru  ratificarea Acordului de împrumut (Proiect privind controlul integrat al poluării cu nutrienţi) între România şi Banca Internaţională pentru Reconstrucţie şi Dezvoltare şi a Acordului de asistenţă financiară nerambursabilă acordată din Fondul Global de Mediu (Proiect privind controlul integrat al poluării cu nutrienţi)  între România şi Banca Internaţională pentru Reconstrucţie şi Dezvoltare, semnate la Bucureşti la 28 decembrie 2007.
La întocmirea raportului s-a avut în vedere avizul favorabil al Consiliului Legislativ, trimis cu adresa nr.521/06.05.2008. 
    Prezentul proiect de Lege are ca obiect de reglementare ratificarea Acordului de împrumut dintre România şi BIRD, semnat la Bucureşti, la 28 decembrie 2007 şi a Acordului de asistenţă financiară nerambursabilă pentru finanţarea Proiectului privind controlul integrat al poluării cu nutrienţi, semnat la Bucureşti, la 28 decembrie 2007.
Cele două acorduri supuse ratificării au un obiect comun şi anume finanţarea Proiectului privind controlul integrat al poluării cu nutrienţi 


Costurile alinierii la aquis-ul de mediu au fost estimate la o valoare de 17 miliarde euro pentru o perioadă de 11 ani, fiind cele mai ridicate costuri pentru o ţară aderată la Uniunea Europeană.
Eforturile cele mai semnificative sunt în sectorul apei, unde nevoile de investiţii anuale, ce depăşesc fondurile Uniunii Europene previzionate, sunt între 600-800 milioane Euro/an.
Se estimează ca proiectul se va finaliza la sfârşitul anului 2013.

Sumele aferente asistenţei financiare nerambursabile vor fi trase direct de către Ministerul Mediului şi Dezvoltării Durabile, în baza Convenţiei încheiate cu Ministerul Economiei şi Finanţelor.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor doamna Cucu Boni, Director General Adjunct în cadrul Ministerului Economiei şi Finanţelor, doamna Rucsanda Repede, Şef Serviciu în cadrul aceluiaşi minister, doamna Milea Naiana, Manager Financiar din Ministerul Mediului şi Dezvoltării Durabile.
La lucrările comisiei au participat  27  deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului .
În urma dezbaterii proiectului de Lege pentru  ratificarea Acordului de împrumut (Proiect privind controlul integrat al poluării cu nutrienţi) între România şi Banca Internaţională pentru Reconstrucţie şi Dezvoltare şi a Acordului de asistenţă financiară nerambursabilă acordată din Fondul Global de Mediu (Proiect privind controlul integrat al poluării cu nutrienţi)  între România şi Banca Internaţională pentru Reconstrucţie şi Dezvoltare, semnate la Bucureşti la 28 decembrie 2007, în şedinţa din data de 9 septembrie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma propusă de iniţiator.
	PREŞEDINTE,

Aurel Gubandru
	SECRETAR,

Radu Cătălin Drăguş


Expert parlamentar:
Luminiţa Ghiorghiu

